stanford-oval/wikipedia huggingface dataset:
גאומורפולוגיה קרחונית
ההתקרחנות הפלייסטוקנית

דיון בתופעות קרחוניות צריך לקחת בחשבון את תופעת עידני הקרח, שהאחרונה מביניהן כיסתה שטחים נרחבים של כדור הארץ במעטה קרח עבה. מעטי הקרח המצויים בזמננו, המצומצמים לאנטארקטיקה וגרינלנד, כיסו בעבר שטחים גדולים לאין שיעור. חזיתו של הקרח הארקטי עברה לרוחב אירופה המרכזית. מרכז קרח אחר היה בהרי האלפים. כל סביבה הררית בתקופה זו גם כזו בעלת גובה בינוני, נשאה בפלייסטוקן קרחונים. חלק גדול מאמריקה הצפונית כוסה בקרח עבה וקרחונים עצומים ירדו מן השיאים של אמריקה הצפונית. אמנם באסיה ההתפשטות הקרחונית הייתה קטנה יותר, אך התבליט ההררי הגבוה שבמרכזה גרם להתקרחנות רבת ממדים. בהימיספירה הדרומית ההתקרחנות הייתה מועטת יותר, ולמעשה רק האיים שבין אמריקה הדרומית, אנטארקטיקה וניו זילנד כוסו מעטה קרחי. בניו זילנד השפעות הקרח ניכרות ביותר, ורוב חצי האי הדרומי עוצב בידי קרח. הרי האנדים הגבוהים היו מרכזי קרחונים אורוגרפיים. הגורמים לשינויי האקלים בפלייסטוקן אינם ידועים לבטח ועודם נתונים להשערות ומחקר. כן ידועה ירידה עולמית ממוצעת של כ-4°C. פירוש הדבר הוא כי במרכזי ההתקרחנות הייתה ירידה משמעותית, ואילו באזורים אחרים היא הייתה קטנה יותר. בהשוואה לימינו, חל שינוי ניכר בהתפרשות הטמפרטורות העולמית; אזור האקלים הפולארי היה גדול בהרבה מגודלו הנוכחי, וגם האזורים הסאב -פולאריים התרחבו. לעומתם הצטמצם אזור האקלים הממוזג (צמצום שהתבטא בצמצום רוחבה של רצועת האקלים, ובעצם המצאות קרחונים בהרים ושטחים בגובה בינוני -מצב שיצר "איים" של שוני אקלימי שהשפיע על אזורים נרחבים ביותר). האזורים שכיום הם אזורי אקלים סאב -טרופי יבש, קטן שיעור ההתאדות, ובנוסף, הם ואזורים לחים נוספים -היו גשומים יותר. אזורים בעלי אקלים צחיח כיום, היו גם כן גשומים יותר בעברם הפלייסטוקני; -עדות לכך ניתן למצוא בהימצאות רשתות ניקוז באזורים צחיחים כמו הסהרה. שינוי זה גרם לשינוי באופי הצומח באזור -השפעה משמעותית על העיצוב הגאומורפולוגי. הנוף שנחשף בעת נסיגת הקרח, -קיים ברובו גם היום, בעיקר מאחר שחלף זמן לא רב (במונחים של זמן גאולוגי) מאז הנסיגה (פחות מ -10000 שנה בסקנדינביה). בין תקופות ההתקרחנות -ישנן תקופות 'אינטרגלציאליות' (בין -קרחוניות), בהן ישנן תהליכי סחיפה ששינו וטישטשו חלק מהתבליט הקרחוני, כך שבמקומות מסוימים תמצא הופעה משולב של צורות נוף, בעוד שבאחרים נמצא תבליט שנותר קרחוני לחלוטין. לעיתים עלה הים והציף שטחים בעלי עיצוב קרחי, וצורות נוף כדרומלין, אסקר ומורינות יציצו ממנו כאיים. להתקרחנויות הייתה השפעה איזוסטזית מרחיקת לכת, אשר עדיין נותנת את אותותיה בימינו; מעטי קרח עצומים גרמו לשקיעת אזורים נרחבים תחת עומסם הרב. כיום, לאחר שחרור הלחץ, נתונים אזורים אלה לעליה איטית (גלציו -איזוסטסיה), כך, למשל, השטחים שסביב הים הבלטי, שבהם הפכו איים לחצאי איים עקב עליה זו, וערי נמל (לשעבר), הולכות ומתרחקות מן החוף.
מורפולוגיה פריגלציאלית

שטחים נרחבים על פני כדור הארץ מכוסים שלג וקרח במשך חלק ניכר של השנה, אך מפשירים בשלהי האביב ובקיץ. בניגוד לאזורים אחרים, קיימים בשטחים אלה הבדלים ניכרים בין שתי עונות השנה: העונה הקרה ארוכה בדרך כלל מעונת ההפשרה ויותר גדול בה משרע הטמפרטורות. עונת הקפאון אינה רציפה ועוד פחות מכן -עונת ההפשרה. לתהליכים אקלימיים דו -עונתיים אלה השפעה מכרעת על עיצוב פני הארץ, והם יוצרים שלל צורות מיוחדות המכונות 'פריגלציאליות' (periglacial). כיום משתרעים השטחים הפריגלציאלים על פני כשישית מפני כדור הארץ היבשתיים. בתקופות ההתקרחנות הפלייסטוקניות היה התחום הפריגלציאלי גדול הרבה יותר. באזור הממוזג עדיין נשתמרו צורות מובהקות רבות של עיצוב פריגלציאלי שאינן קשורות בתהליכי הקיפאון וההפשרה הפעילים בהווה. הקרקעות הנתונות לעיצוב פריגלציאלי לרוב אינן אוטוכתוניות; שטחים פריגלציאלים נרחבים שמשו ומשמשים גם כיום משטחי הרבדה לחומר שהובא אליהם על ידי מים ורוח מהאזורים המקורחים. חומר זה, בעיקר לס וחולות, מאפיין חלק ניכר של הנוף הפריגלציאלי. האזור הפריגלציאלי מעוצב כאמור בידי תהליכי קפיאה והפשרה תכופים. המים קופאים בתוך סלע מפורר (כגון רגולית או קרקע), קופאים ברווחים הבין -גרגריים ומצמידים אותם עד לליכודם לחומר מוצק ובלתי מחלחל. חשובה יותר העובדה שבתוך הקרקע עשויים להתפתח לעיתים גושי קרח גדולים. גושים אלה גדלים כל עוד שוררים תנאי טמפרטורה ואספקת מים מתאימים. כתוצאה מהתהוות קרח בקרקע, חל גידול בנפחה ופניה עשויים להתקמט קימוט זעיר. רוב הצורות המאפיינות את האזור הפריגלציאלי הן תולדה של היווצרות קרח בקרקע.
ראו גם

אגם קרחוני
מרוצת קרחון
קרחון יבשתי
חקר הקרחונים(אנ')
לקריאה נוספת

יצחק שטנר, גאומורפולוגיה: העיצוב החיצון של התבליט, קריית ספר, ירושלים, תש"ל, עמ' 295–321
I. Peter Martini, Michael E. Brookfield, and Steven Sadura, Principles of glacial geomorphology and geology, Upper Saddle River, N.J.: Prentice Hall, c2001
Glacial and polar geomorphology: proceedings on the Second International Conference on Geomorphology: Geomorphology and Geoecology, Frankfurt,Main 1989, volume VIII, edited by G. Stablein, H.M. French and M.G. Marcus
Donald R. Coates, Glacial geomorphology, London: Allen & Unwin, C1982
הערות שוליים

↑  אאולית= רוחית, שנגרמת על ידי פעולת ותנועת הרוח
| --- | --- |
בקרת זהויות :  GND: 4021212-9 
שלבי גיבושו של גביש השלג לקרח קרחוני
מיקפא בהר סאולק שבאלפים האוסטריים
מפגש הקרחונים מורטראטץ' ופרסגלטצ'ר שבאלפים השווייצרים
מפה המציגה את עוביה של יריעת הקרח הגרינלנדית
קרחון תלוי -קרחון ארולה (arolla), האלפים השווייצריים
זרבובית הקרחון ומערת הקרח שבחזית הקרחון לוטשכנטל, שבאלפים השווייצריים
קרחון ההדום מלספינה שבדרום -מזרח אלסקה
צנירים קרחוניים באי קלי (kelleys island), מדינת אוהיו, ארצות הברית
שריטות של שיחוק קרחוני. התמונה מציגה את כיוון הזרימה לפי כיוון פגיעת החומר הבלית בסלע
גרורת התועים העצומה 'מאיאקיוי' (Majakivi) שבאסטוניה
טיל קרחוני. ניתן לראות בקלות שהחומר חסר מיון לחלוטין
עמק דמוי שוקת בסוגנדל (Sogndal), נורווגיה
הדרומלין עליו בנויה העיר ראדראך (raderach) שבדרום גרמניה
תרשים המציג את מערכת הימות הגדולות שבצפון אמריקה
שבעת אגמי רילה הקרחוניים שבהרי רילה (rila), בולגריה
השתנות פריגלציאלית כתוצאה מקפיאה והפשרה, ליד טוקטויאטוק (Tuktoyaktuk), שבטריטוריות הצפון -מערביות שבקנדה
גשר שלוסבריקה

| --- | --- |

 מידע כללי
 סוג:  גשר אבן, גשר, גשר קשתי 
 על שם:  ברלינר שטאדטשלוס 
 כתובת:  מִיטֶה 
 מיקום:  מיטה 
 מדינה:  גרמניה 
 הקמה ובנייה
 תקופת הבנייה:  ?–1824
 תאריך פתיחה רשמי:  1824 
 אדריכל:  קארל פרידריך שינקל 
 מידות
 אורך:  56.3 מ' 
 מידע טכני
 מפתחים:  3 
 קואורדינטות:  52°31′03″N 13°23′55″E﻿ / ﻿52.5175°N 13.398611°E﻿ / 52.5175; 13.398611
  (למפת ברלין מוגדלת) גשר שלוסבריקה(למפת ברלין רגילה) גשר שלוסבריקה
 
גשר שלוסבריקה (בגרמנית: Schloßbrücke) הוא גשר באזור מיטה בברלין שבגרמניה, אשר נבנה בין השנים 1821 – 1824 בהתאם לתוכניות של קארל פרידריך שינקל, הגשר קיבל את שמו בשל סמיכותו לארמון הקיסרות הפרוסית ברלינר שטאדטשלוס הגשר מסמן את סופה המזרחי של שדרת אונטר דן לינדן.
מראה הגשר והארמון בשנת 1900
היסטוריה

במקום זה היה קיים גשר שחצה את תעלת השפרה כבר במאה ה-15, שליטי בית הוהנצולרן חלפו עליו בדרכם לצייד בטירגארטן, גשר יסודות עמוקים שנבנה במקומו בשנת 1738 שימש מאוחר יותר את חילות נפוליאון כדרך ישירה למרכז העיר.
במאה ה-19 גשר העץ נחשב כבלתי מספק על ידי פרידריך וילהלם השלישי, מלך פרוסיה והוא הזמין גשר ראוי יותר והטיל את המשימה על אדריכל החצר קארל פרידריך שינקל. מלאכת התכנון החלה בשנת 1819 והבניה עצמה החלה כעבור שנתיים, כחלק מחידוש כל אזור אונטר דן לינדן מהשפרה ועד כיכר בבל כולל את הלוסטגארטן ובית המשמר החדש. מגשר הקשתות שנבנה מאבן חול נבנתה דרך ישרה המובילה עד לשער ברנדנבורג.
ב-29 בנובמבר 1823, בזמן חגיגות הנישואים של פרידריך וילהלם הרביעי, מלך פרוסיה ואליזבת לודוויקה, נסיכת בוואריה, התאסף קהל רב על הגשר טרם השלמתו ועשרים ושניים אנשים טבעו בנהר. הגשר נפתח לתנועה בקיץ 1824.
הגשר הורחב בשנת 1912 וחוזק בבטון מזוין בשנות ה-20 של המאה ה-20, הגשר ניזוק במהלך מלחמת העולם השנייה. בשנת 1951 מזרח גרמניה העניקה לו את השם גשר מרקס-אנגלס. שמו חזר לשמו המקורי ב-3 באוקטובר 1991, עם איחוד גרמניה מחדש.
פסלים

לפי תכנונו ועיצובו של קארל פרידריך שינקל הוקמו בגשר מעל העמודים התומכים שמונה זוגות של פסלי שיש שהוזמנו מפסלים שונים המתארים את התהוותו של גיבור:
בצד הדרומי:
ניקה מלמדת את הילד היסטוריה של גבורה וגיבורים מאת אמיל וולף, 1847
אתנה מלמדת את הנער כיצד להשתמש בחץ וקשת, מאת הרמן שיבלביין, 1853
אתנה מחמשת את הלוחם לקראת הקרב הראשון שלו מאת קארל היינריך מולר, 1846–1850
ניקה מעטרת את הלוחם, מאת פרידריך דרייק, 1857
בצד הנגדי:
ניקה תומכת בלוחם הפצוע, מאת לודוויק ויליאם ויכמן, 1857
אתנה מובילה את הלוחם לקרב מאת אלברט וולף, 1853
הגיבור תוקף את האויב כאשר אתנה לצידו, מאת גוסטב בלסר, 1854
איריס מובילה את הנופל להר אולימפוס מאת אוגוסט ורדוב, 1841–1857
בזמן מלחמת העולם השנייה הפסלים הועברו למחסן בצידה המערבי של ברלין, רק בשנת 1981 הסכם בין מערב גרמניה ומזרח גרמניה איפשר את החזרת הפסלים למזרח, בשנת 1984 הסתיימה עבודת השיקום, והפסלים חזרו למיקומם המקורי.
גלריה

ניקה מלמדת את הילד היסטוריה של גבורה וגיבורים, מאת אמיל וולף
אתנה מלמדת את הנער כיצד להשתמש בחץ וקשת, מאת הרמן שיבלביין
אתנה מחמשת את הלוחם לקראת הקרב הראשון שלו מאת קארל היינריך מולר
ניקה מעטרת את הלוחם, מאת פרידריך דרייק
ניקה תומכת בלוחם הפצוע, מאת לודוויק ויליאם ויכמן
אתנה מובילה את הלוחם לקרב מאת אלברט וולף
הגיבור תוקף את האויב כאשר אתנה לצידו, מאת גוסטב בלסר
איריס מובילה את הנופל להר אולימפוס מאת אוגוסט ורדוב
דנזל

| --- | --- |

 לידה:  9 בנובמבר 1976 (בן 47) בוורן, בלגיה 
 שם לידה:  Johan Waem
 שם במה:  Danzel 
 מוקד פעילות:  בלגיה בלגיה
 תקופת הפעילות:  מ-2003 
 סוגה:  מוזיקת פופ 
 www.danzel.be
 פרופיל ב-IMDb
 
יוהאן וואם (Johan Waem; נולד ב-9 בנובמבר 1976), המוכר בשם הבמה דנזל (בצרפתית: Danzel), הוא זמר בלגי שביצע מספר שירים שהפכו ללהיטים.
ביוגרפיה

יוהאן וואם נולד בעיר בוורן שבפלנדריה המזרחית, בלגיה. בגיל 15 הוא הקים להקה בה ניגן על גיטרת בס ושר. הוא השתתף בגמר תוכנית טלוויזיה "בלגיאן איידול" בשנת 2003.
בשנת 2003 הוא הוציא תחת שם במה "דנזל" את הסינגל הראשון שלו, "You Are All of That". הוא הגיע למקום ה-69 במצעדי סינגלי ואלבומי הדאנס הבריטיים.
בשנת 2004 דנזל הוציא את הסינגל השני שלו, "Pump It Up!" שהיה רמיקס של שיר שבוצע בשנת 1998 על ידי Black & White Brothers. השיר זכה להצלחה גדולה והגיע למצעד הפזמונים במספר מדינות. בהונגריה הוא הגיע למקום הראשון. היקף המכירות בבלגיה ובצרפת הגיע לרמה של אלבום זהב. בסך הכול נמכרו כ-500 אלף העתקים מהסינגל ברחבי העולם. בישראל השיר הגיע למקום ה-22 במצעד הפזמונים השנתי של 2004.
בשנת 2005 הוא הוציא את השיר "Put Your Hands Up in the Air!" שגם הוא היה רמיקס של שיר שהוצא על ידי Black & White Brothers. השיר זכה להצלחה בעיקר בבריטניה בה הגיע למקום השישי במצעדי סינגלי ואלבומי הדאנס הבריטיים. בבלגיה הוא הגיע למקום השני.
בשנת 2006 דנזל הוציא את הסינגל הרביעי שלו, "My Arms Keep Missing You" שהיה קאבר לשירו של ריק אסטלי משנת 1988. השיר הגיע למצעד הפזמונים במספר מדינות באירופה ובבלגיה דורג במקום ה-14.
שירים נוספים שבוצעו על ידי הזמר זכו להצלחה מוגבלת אך הגיעו למצעד הפזמונים בבלגיה.
בנוסף לסינגלים דנזל הוציא אלבום המוזיקה The Name of the Jam בשנת 2004 ואלבום המוזיקה Unlocked בשנת 2008. הם לא זכה להצלחה מסחרית ולא הגיעו למצעדים.
בשנת 2009 דנזל ערך סבב הופעות בפולין.
לאחר הפסקה של מספר שנים, הוא הוציא בקיץ 2022 את הסינגל "Time Marchines".
הערות שוליים

↑  https://www.last.fm/music/Danzel/+wiki
| --- | --- |
בקרת זהויות :  BNE: XX4956940  BnF: cb145727024 (data)  GND: 135376017  ISNI: 0000 0003 6860 5340  MusicBrainz: bd6578d1-ee4f-48ba-84d3-70f4f94db11a  NKC: xx0028815  SUDOC: 083048405  VIAF: 64250232   WorldCat (עם VIAF): 64250232
גרודז'יסק מזובייצקי

| --- | --- |
סמל גרודז'יסק מזובייצקיסמל גרודז'יסק מזובייצקי
תחנת הרכבת בגרודז'יסק מזובייציקי
תחנת הרכבת בגרודז'יסק מזובייציקי
 מדינה:  פולין פולין
 פרובינציה:  מזוביה מזוביה
 מחוז:  גרודז'יסק
 ראש העיר:  גז'גוז' יוּזף בנדיקצינסקי
 תאריך ייסוד:  1522
 שטח:  13.19 קמ"ר
 אוכלוסייה:  ‏
  ‑ בעיירה:  33,708 (31 במרץ 2021)
  ‑ צפיפות:  2037.9 נפש לקמ"ר (2006)
 קואורדינטות:  52°06′N 20°37′E﻿ / ﻿52.100°N 20.617°E﻿ / 52.100; 20.617
 אזור זמן:  UTC +1
 http://www.grodzisk.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודז'יסק מזובייצקי (למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודז'יסק מזובייצקי (למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהגרודז'יסק מזובייצקי (למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהגרודז'יסק מזובייצקי   he tabBackground:;tabBorder:#aaa;defaultTab:0;
גרודז'יסק מזובייצקי (בפולנית: ‏Grodzisk Mazowieckiקובץ:Pl-Grodzisk.ogg‏Ⓘ‏) היא עיירה בפרובינציית מזוביה בפולין, בירת המחוז גרודז'יסק. העיירה נמצאת כ-30 ק"מ דרומית-מערבית לוורשה ומהווה חלק מהאזור המטרופוליני של ורשה.
תולדות העיר

היישובים הסלביים הראשונים במקום קמו במאות ה-11–13. היישוב המבוצר הראשון נוסד במאה ה-12, וזו הייתה גם משמעותו של שם העיר grodzisko - "יישוב מבוצר". היישוב מוזכר לראשונה במסמך אותנטי בשנת 1355 כשתומאש גרודז'יסקי בנה במקום כנסייה. את ההכרה הרשמית כעיר קיבלה גרודז'יסק מזובייצקי מידי זיגמונד הראשון, מלך פולין ב-22 ביולי 1522. באותם הימים הייתה העיר שייכת למשפחת אוקון (Okuń). ב-1540 נהרסה העיירה בשריפה. ב-1623 היא עברה לבעלות משפחת מוקרוניובסקי. פעמיים נחרב היישוב על ידי הפולשים השוודים - ב-1655 וב-1708. ב-1708 הוכתה העיירה על ידי מגפת הכולרה.
בשנת 1795 סופחה גרודז'יסק מזובייצקי לפרוסיה ובין השנים 1807–1815 הייתה חלק מהדוכסות של ורשה, מדינת חסות של צרפת הנפוליאונית. לאחר תבוסת נפוליאון ב-1815 נכללה העיר בפולין הקונגרסאית, "ממלכת פולין" ללא מלך שנשלטה למעשה על ידי האימפריה הרוסית. ב-14 ביוני 1845 קושרה העיר על ידי קווי רכבת עם ורשה ועם וינה. למרות זאת, בשנת 1870 איבדה גרודז'יסק מזובייצקי את מעמדה כעיר.
בשנת 1881 הוקם בית החרושת הראשון במקום, ובשנת 1884 הוקם ביורדנוביצה הסמוכה אתר מרחצאות להידרותרפיה.
בימי מלחמת העולם הראשונה העיירה ניזוקה קשות. בשנת 1915 הוחזר לה המעמד של עיר. וכעבור שלוש שנים נכנסה גרודז'יסק לתחום הרפובליקה הפולנית העצמאית המחודשת. בתקופת מלחמת העולם השנייה איבדה העיירה כ-5000 מתושביה, רובם יהודים שנרצחו בשואה.
בין השנים 1975–1998 הייתה שייכת למחוז ורשה. החל משנת 1999 היא חלק מהמחוז מזוביה.
אתרים בגרודז'יסק מזובייצקי

כנסית חנה הקדושה משנת 1687, בסגנון הבארוק המאוחר
קפלת הצלב הקדוש שנת 1713
וילת "פוקזאל" משנת 1845
ארמון מוקרוניובסקי - בסגנון בארוק קלאסי. משמש כבית ספר למוזיקה
בית העלמין היהודי, שמצבותיו הראשונות הוקמו ב-1780
אתר המרחצאות הישן משנת 1884
תחנת הרכבת משנת 1928 - תוכננה על ידי האדריכל רומואלד מילר
אתר ארכאולוגי
היהודים בגרודז'יסק מזובייצקי

במאה ה-15 התיישבו בעיירה היהודים הראשונים. בשנת 1765 חיו בה 157 יהודים. בשנת 1865 מספרם הגיע ל-760. בשנת 1897 כבר מנתה האוכלוסייה היהודית 2,154 אנשים.
בשלהי המאה ה-19 הייתה גרודז'יסק למרכז חסידים חשוב, הודות לפעילותו של רבי אלימלך שפירא מגרודז'יסק (1824 - 1892). עד למלחמת העולם הראשונה כיהן כאדמו"ר בעיירה רבי ישראל שפירא, נכדו של רבי אלימלך. בנו של ר' אלימלך, אף הוא יליד גרודזיסק (בשנת 1889), הפך לרבי מפורסם לא פחות: רבי קלונימוס קלמיש שפירא (האדמו"ר מפיאסצ'נא).
במיפקד ב-1921 נמצאו בעיירה 2,756 יהודים ובשנת 1939 מנתה הקהילה 3,255 אנשים.
בשנת 1939 נכבש המקום על ידי גרמניה הנאצית. בסתיו 1940 ריכזו הנאצים כ-6,000 יהודים מהעיירה ומהסביבה לתוך גטו, ובנובמבר 1941 גורשו משם היהודים לגטו ורשה. משם הובלו בשנת 1942 לטרבלינקה.
 רוב יהודי העיירה נספו בשואה. הגרמנים הרסו גם את בית העלמין היהודי. 70 מצבות שנותרו שופצו לאחר המלחמה.
עם הבנים המפורסמים של הקהילה היהודית מגרודז'יסק נמנו הרב לוי יצחק בנדר (1897-1987) מגדולי חסידי ברסלב במאה העשרים, השחמטאי מיגל ניידורף (1910 - 1997), היחיד במשפחתו שהצליח להימלט מפני הנאצים והתאזרח בארגנטינה, והצייר וולף קיבל (1903 - 1938). על שמו של ניידורף נקראת תחרות המתקיימת בעיר על ידי הפדרציה לשחמט של מזוביה, וכן נקרא על שמו מועדון השחמט בגרודז'יסק.
הערות שוליים

↑  הגטאות הקטנים בפולין
| --- | --- |
בקרת זהויות :  NLI: 987007545143805171  BnF: cb12541644n (data)  GND: 4284254-2  LCCN: n97103766  MusicBrainz: 7c897e06-2fa0-4442-8bb5-2fb309c2aedb  NKC: ge1132728  VIAF: 295992297   WorldCat (עם VIAF): 295992297 
אנדרטה לזכר יהודי גרודז'יסק מזובייצקי ובלוניה שנספו בשואה, בבית העלמין בחולון
דנזל דאגלס

דנזל לוואלין דאגלס (Denzil Llewellyn Douglas; נולד ב-14 בינואר 1953)  כיהן כראש ממשלת סנט קיטס ונוויס בעל הקדנציה הארוכה ביותר בשנים 1995–2015. הוא היה מנהיג מפלגת הלייבור של סנט קיטס ונוויס (Saint Kitts and Nevis Labour Party) מ-1989 עד 2021. הוא היה מנהיג האופוזיציה הפרלמנטרית מ-1989 עד 1995 ומ-2015 עד 2022.  בשנת 2022 הצטרף לממשלה של טרנס דרו ומאז מתפקד כשר החוץ.
ביוגרפיה

דאגלס נולד בכפר בצפון המדינה. הוא בוגר לימודי רפואה והוסמך כרופא בשנת 1984. במקביל החלה פעילותו הציבורית והוא היה לנציג הראשון מטעם המשמרת הצעירה של מפלגתו בוועידת "מפלגת הלייבור של סנט קיטס ונוויס". בשנת 1986 החל לעסוק באופן פרטי ברפואה והמשיך בפעילות ציבורית מקצועית, בהיותו נשיא האגודה הרפואית הלאומית.
בשנת 1987 נבחר דאגלס לסגן יו"ר מפלגת הלייבור של סנט קיטס ונוויס ובשנת 1989 נבחר לראשונה לאספה הלאומית, כנציג מחוז סנט כריסטופר. החל משנה זו הוא שימש כראש האופוזיציה והחל לפעול לארגון מחדש של מפלגת הלייבור לקראת הבחירות בשנת 1995. בבחירות אלו נבחר דאגלס לראש ממשלת סנט קיטס ונוויס, תפקיד אליו נבחר לכהונות נוספות בשנים 2000 ו-2004.
פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
מפלגתו מחזיקה כיום (2008) בשבעה מבין שמונת המושבים של האספה הלאומית ודאגלס מכהן זו הכהונה השלישית כראש הממשלה. בממשלה הנוכחית הוא משמש גם בתפקיד שר האוצר, שר ההסברה, שר הפיתוח, שר התיירות ושר התרבות והספורט.
בשנת 2015 הובס דאגלס על-ידי קבוצת מפלגות אופוזיציה. לראש הממשלה התמנה טימותי האריס.(אנ')
דאגלס פעיל בזירה הבינלאומית במסגרת הבנק העולמי, קרן המטבע הבינלאומית וארגונים של מדינות האיים הקריביים. בגין פעילותו זו, וכן בנושא מיגור האיידס, הוא זכה להוקרה מצד ארגונים חברתיים ומדינות.
הערות שוליים

↑  "The Right Hon. Denzil L. Douglas | The Government of St. Kitts and Nevis", ‏29 December 2022
↑  New SKN Labour Party Cabinet Sworn-In, The St Kitts Nevis Observer, ‏August 15, 2022
↑  Team Unity declared official winners of St Kitts Election | Antigua Observer Newspaper, web.archive.org, ‏2015-02-20
| --- | --- |
בקרת זהויות :  ISNI: 0000 0000 3919 8326  LCCN: nb2006023201  NTA: 329778544  VIAF: 65994497   WorldCat (עם VIAF): 65994497 
ערך זה הוא קצרמרבנושא אישים. אתם מוזמנים לתרום לוויקיפדיה ו.
דורותי האמיל

דורותי סטיוארט האמיל (באנגלית: Dorothy Hamill;‏ נולדה ב-26 ביולי 1956) היא מחליקה לשעבר ופרשנית טלוויזיה אמריקאית להחלקה אמנותית, אלופה אולימפית (אינסברוק 1976) ואליפות עולם (גטבורג 1976) ו-3 פעמים ברציפות אלופת ארצות הברית (1974–1976) בהחלקה אמנותית ליחידות.
ביוגרפיה

האמיל נולדה בשיקגו, אילינוי, לזוג צ'אלמרס וקרול האמיל. אביה היה מהנדס מכונות. זמן קצר לאחר שנולדה, משפחתה עברה לגור הנהר בשכונת גריניץ', קונטיקט, בו האמיל בילתה את שארית ילדותה. יש לה שני אחים בוגרים: אח בשם סנדי ואחות בשם מרשה.
בתחילת 1965, בגיל 8, החלה האמיל להחליק במסגרת שיעורים קבוצתיים מדי שבוע. בעונת החורף הבאה, היא החליקה באופן רציני יותר, קיבלה שיעורים פרטיים בקביעות, והספיקה לעבור את המבחן של הענף טרם סגירת עונת ההחלקה במרץ. מדי בוקר נהגה להתעורר ב-04:30 בבוקר כדי להתאמן בהחלקה על הקרח. מאמניה הראשונים היו אוטו זהב וגוסטב לוסי. כיוון שהקרח באזור מגוריה היה מוגבל לעונת חורף קצרה, היא בסופו של דבר החלה להתאמן בהיכל ההחלקה על הקרח הסגור Sky Rink בעיר ניו יורק, ולנה בעיר עם חברים כאשר התאפשר. בעונות הקיץ האמיל התאמנה בלייק פלסיד, ניו יורק, ומאוחר יותר בטורונטו עם המאמן שלה באותו זמן, סוניה דאנפילד. ראיה על ההשקעה הכרוכה באימונים אלו היא העובדה שאביה השקיע כ-20,000 דולר במהלך שנות הקריירה שלה על ספורט זה, בין היתר על שיעורי החלקה, נסיעות הוצאות מחיה, תלבושות ועוד.
עד אביב 1970, למדה האמיל בבתי ספר ציבוריים בריברסייד, אך בשלב זה היא עברה לבית ספר קטן בעל לוח זמנים גמיש על מדי לעמוד במסגרת אימוני ההחלקה. היא למדה ולא סיימה באקדמיית קולורדו.
חייה האישיים

האמיל כתבה אוטוביוגרפיה בשם On and Off the Ice. היא נישאה והתגרשה פעמיים: בעלה הראשון היה זמר/שחקן דין פול מרטין (1982–1984), ולאחר מכן קנת פורסיית (1987–1995), עמו נולדה לה בת בשם אלכסנדרה. האמיל נישאה לבעלה השלישי, ג'ון מאקול, בשנת 2009. האוטוביוגרפיה השנייה שלה "החלקה על החיים: הסיפור שלי", יצא לאור בשנת 2007.
במשך מרבית חייה הבוגרים, האמיל חוותה דיכאון כרוני, עליו פיקחה באמצעות תרופות וטיפול, וגם בתה סובלת מהמחלה. בשנת 2008, האמיל הודיעה כי היא טופלה בסרטן השד.
האמיל שימשה כמנטורית של אלוף ארצות הברית לשנת 2010, רייץ' פלאט באליפות ארצות הבנית ב-2010. רייץ', כמו האמיל, עבר את הכשרתו בקולורדו ספרינגס, קולורדו.
ניצחונות בתחרויות והישגים

| תחרויות בינלאומיות> שם התחרות / שנה | תחרויות בינלאומיות> 68-69 | תחרויות בינלאומיות> 69-70 | תחרויות בינלאומיות> 70-71 | תחרויות בינלאומיות> 71-72 | תחרויות בינלאומיות> 72-73 | תחרויות בינלאומיות> 73-74 | תחרויות בינלאומיות> 74-75 | תחרויות בינלאומיות> 75-76 |
| --- | --- | --- | --- | --- | --- | --- | --- | --- |
| אולימפיאדת החורף |  |  |  |  |  |  |  | 1 |
| אליפות עולם |  |  |  | מקום 7 | 4 | 2 | 2 | 1 |
| גביע נבלהורן |  |  |  | 1 |  |  |  |  |
| תחרות החלקה פראג |  |  |  |  | 1 |  |  |  |
| גביע ריצ'מונד |  |  |  |  | 1 |  |  |  |
| סן ז'רוויי |  |  |  | 1 |  |  |  |  |
ארצות הברית
| אליפות ארצות הברית | 1 N | 2 J | 5 | 4 | 2 | 1 | 1 | 1 |
 רמות: N = טירון J = ג'וניור
רשומות והישגים > חובבני

אלופה אולימפית (1976)
אלופת העולם (1976)
שלוש פעמים אלופה לאומית של ארצות הברית (1974–1976)
המציאה את סגנון ההחלקה "האמיל גמל", "גמל ספין" וכן "ספין בישיבה"
רשומות והישגים > מקצועני

אלופת העולם (1983–1987)
רשומות והישגים > פרסים

הוענק לאומי אמריקאי צעיר פרס על ידי הצופים של אמריקה
ניצח את פרס אמי, פרס – יוצא מן הכלל בודדים הישג אמנויות הבמה – המארח/המארחת רומיאו ויוליה על קרח (1983)
גויס לתוך ארצות הברית החלקה אמנותית על הקרח היכל התהילה (1991)
האקדמיה של הישג לוחית הזהב פרס (1996)
גויס לתוך העולם החלקה אמנותית על הקרח היכל התהילה של (2000)
את דורותי האמיל החלקה בעיר הולדתה של גריניץ', קונטיקט קרוי שלה.
הערות שוליים

1 2  Hilton, Lisette (19 בנובמבר 2003). "Relaxed Hamill gives gold medal performance". ESPN Classics. ארכיון מ-26 בפברואר 2011. {{cite news}}:  (עזרה)
↑  "Competitor: Dorothy Hamill", Skating magazine, Jan 1971
↑  "World skaters in final practices". Colorado Springs Gazette-Telegraph. 3 במרץ 1975. p. 9. {{cite web}}:  (עזרה)
↑  Thomson, Candus (22 בספטמבר 2009). "Dorothy Hamill still golden". The Baltimore Sun. ארכיון מ-13 באוגוסט 2010. {{cite news}}:  (עזרה)
↑  "How to cut the Dorothy Hamill wedge haircut". Decor10blog.com.(הקישור אינו פעיל)
↑  "The 7 Worst Celebrity Investments". Kabbage.
↑  Celizic, Mike (3 בנובמבר 2007). "Dorothy Hamill: Life wasn't 'cake' after gold". today.com. {{cite news}}:  (עזרה)
↑  Wilstein, Steve (17 במאי 1993). "Retton, Hamill Most Popular Athletes In United States: Poll". Associated Press. The Daily Gazette. {{cite news}}:  (עזרה)
↑  Ravitz, Justin (27 במרץ 2013). "Dancing with the Stars: Dorothy Hamill Quits Due to Spinal Injury". US Magazine. {{cite news}}:  (עזרה)
↑  "Olympic Skater Dorothy Hamill Has Breast Cancer". people.com. 2008-01-04. נבדק ב-2009-10-08.
↑  "Dorothy Hamill's Struggle With Depression". cbsnews.com. 14 באוקטובר 2007. {{cite news}}:  (עזרה)
| --- | --- |
בקרת זהויות :  GND: 123858070  ISNI: 0000 0000 7392 2904  LCCN: n83046765  NARA: 10569135  VIAF: 25975352   WorldCat (עם VIAF): 25975352
דן השומר

מרק לברי מנצח על התזמורת בהופעת הבכורה של האופרה
פאולו גורין בתפקיד דן
אנסמבל השחקנים בתום האופרה, 1945
דן השומר, אופרה מאת מרק לברי ללברית מאת ש. שלום ומקס ברוד היא האופרה העברית הראשונה. הופעת הבכורה הייתה בפברואר 1945 בביצוע האופרה הארצישראלית העממית בתיאטרון מוגרבי בתל אביב.
רקע וביצוע

האופרה מבוססת על המחזה "יריות על הקיבוץ" של ש. שלום משנת 1940, ונכתבה על ידי מרק לברי בשנים 1940-1943.
בהצגת הבכורה ב-17 בפברואר 1945 ניצח על התזמורת מרק לברי עצמו. הבמאי היה משה הלוי, את הכוריאוגרפיה ערכה גרטרוד קראוס והתפאורות עוצבו על ידי יוחנן סימון. מהיותה האופרה הראשונה בעברית עוררה "דן השומר" רגשות לאומיים בקרב היישוב היהודי בארץ ישראל. לאחר חמישים הצגות הוענק למחבריה פרס מטעם הקרן הקיימת לישראל.
בסמיכות לשנת 1950 הוקלטה האופרה לרדיו בהשתתפות הסולנים פאולו גורין, אברהם וילקומירסקי, תזמורת רשות השידור, מקהלת קול ישראל ובניצוחו של לברי.
הדמויות והמבצעים

דן השומר (בריטון) - פאולו גורין / ד"ר אוטו רייך
אפרת, אשת דן השומר (סופרן) - יוספה שוקן / נדיה ליובובסקה
חברי קיבוץ נוספים:
נחמן, חבר קיבוץ (טנור) - אברהם פלדמן
בונים, חבר קיבוץ (בס) - יהודה הר-מלח
ולוולה, חבר קיבוץ (בס) - ראובן לזר
ימימה, חברת קיבוץ (סופרן)
נעמי, ילדה בקיבוץ (סופרן)
רנה, ילדה בקיבוץ (סופרן)
שמואל, הממונה על הביטחון בקיבוץ (בריטון)
שמעון, חבר קיבוץ
צל שחור (בס) - יהודה הר-מלח
אחמד (טנור) - פ. הופרט
עלילה > מערכה ראשונה

המערכה הראשונה מתחילה כשבועיים לאחר נישואיהם של דן, גיבור המחזה, עם אפרת ומתרחשת ליד מחסן האריזה של הקיבוץ. אפרת, אשת דן, יוצאת לעבוד בפרדס. נחמן, חברה לשעבר של אפרת, עדיין מאוהב בה ומנסה להחזירה אליו, אולם היא לא אוהבת אותו יותר. אחמד, ערבי ידיד הקיבוץ, מזהיר את הקיבוץ מפני שודדים שהופיעו בסביבה, ואף משאיר גלביה של שודדים על מנת לעזור לשומרי הקיבוץ.
שמעון רוצה לעזוב את הקיבוץ בשל הסכנה. חברי הקיבוץ חוזרים מן הקטיף בפרדס נושאים את יבולם בסלים על כתפיהם.